open-index/open-wikipedia-markdown huggingface dataset:
Καλλιθέα Ιωαννίνων

Η **Καλλιθέα** είναι ορεινό χωριό στη περιοχή της Κόνιτσας του νομού Ιωαννίνων στην Ήπειρο σε υψόμετρο 600 μέτρα.

## Γεωγραφικά στοιχεία - αξιοθέατα
Η Καλλιθέα βρίσκεται νότια του Αώου ποταμού, ανατολικά του Βοϊδομάτη, στους βορειοδυτικούς πρόποδες της κορυφής "Τσούκα Κούλα" (με υψόμετρο 1.529 μ.) του του όρους Τύμφη. Είναι κτισμένη δίπλα στην Εθνική οδό Κοζάνης - Ιωαννίνων με θέα προς τον κάμπο της Κόνιτσας και τις κορυφές του όρους Νεμέρτσικα και Δούσκο. Απέχει 56 χλμ. Β.-ΒΔ. από τα Ιωάννινα και 8 χλμ. ΝΔ. από τη Κόνιτσα. Οι κάτοικοί της ασχολούνται με την κτηνοτροφία και τη γεωργία (ιδιαίτερα ροδάκινα και πεπόνια). Αξιοθέατα είναι η παλιά πέτρινη εκκλησία των Αγίων Κωνσταντίνου και Ελένης στην έξοδο του χωριού, στην πλατεία ο ενοριακός ναός του Άγιου Γεωργίου και βόρεια του ο κοιμητηριακός ναός της Παναγίας.

## Ιστορικά στοιχεία
Στην ευρύτερη περιοχή της Καλλιθέας υπάρχουν ίχνη αρχαίας κατοίκησης, όπως και σε όλη την περιοχή της κοιλάδας των ποταμών Αώου - Βοϊδομάτη από την Κόνιτσα μέχρι τη Μεσογέφυρα Μπουραζανίου / Σαραντάπορο / σύνορα Ελλάδος - Αλβανίας που έχει κηρυχθεί λόγω της σπουδαιότητας της ως αρχαιολογικός χώρος. Στις τοποθεσίες "Άγιος Αθανάσιος" και "Άγιος Κωνσταντίνος"  έχουν βρεθεί αξιόλογα αρχαιολογικά ευρήματα που αποτελούν ενδείξεις εγκατάστασης της Πρώϊμης Εποχής του Σιδήρου και χρονολογούνται μεταξύ 9ου και 7ου αιω. π.Χ..

Η παλιά ονομασία του χωριού ήταν **Γορίτσα**. αναφέρεται το 1866 από τον λαογράφο Παναγιώτη Αραβαντινό και θεωρείται ότι προήλθε από τη συνένωση τεσσάρων μικρότερων περιφερειακών οικισμών που σήμερα δεν υπάρχουν (Άγιος Κωνσταντίνος, Άγιος Γεώργιος, Παναγία και Αμάρι). Την περίοδο της κατοχής, το 1943 πυρπολήθηκε από τους Γερμανούς ενώ τον Αύγουστο του 1944 το βομβάρδισαν με τα κανόνια τους.

## Διοικητικά στοιχεία
Ως κοινότητα Γορίτσας αναγνωρίστηκε μετά την απελευθέρωση το 1919 με το ΦΕΚ 184Α-19/08/1919 με έδρα τον οικισμό και το 1955 μετονομάστηκε σε Καλλιθέα. Σύμφωνα με το σχέδιο Καλλικράτης αποτελεί τη τοπική κοινότητα Καλλιθέας που υπάγεται στη δημοτική ενότητα Κόνιτσας του Δήμου Κόνιτσας και σύμφωνα με την απογραφή του 2011 έχει πληθυσμό 154 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Σημείωση
Στην πόλη των Ιωαννίνων υπάρχει συνοικία με την ονομασία **Καλλιθέα**, η οποία ξεκινάει από τη συνοικία της Αγίας Τριάδας, μετά τα Σαράντα Σκαλιά επί της οδού Μεγάλου Αλεξάνδρου, και ξεπερνάει τον αμυγδαλεώνα των αδελφών Γκιζά στη σημερινή Λεωφόρο Μακρυγιάννη.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Σαρ πέι

Το **σαρ πέι** είναι ράτσα μικρόσωμου σκύλου με κοντή ουρά, κάστανο τρίχωμα, μικρά αυτιά και κεφάλι σαν αυτό του μπουλντόγκ. Κατάγεται από την Κίνα. Είναι από τις ακριβότερες ράτσες. Αν και το Σαρ Πέι έχει αναγνωριστεί ως ράτσα που προηγήθηκε της εμφάνισης των σύγχρονων φυλών τον 19ο αιώνα, ο Αμερικανικός Σύλλογος Κυνολογίας το αναγνώρισε ως 134η ράτσα μόνο το 1992.

## Παραπομπές


Κατηγορία:Φυλές σκύλων
Χούλιο Κορτάσαρ

Ο **Χούλιο Φλορένθιο Κορτάσαρ** (ισπανικά: *Julio Florencio Cortázar*, 26 Αυγούστου 1914 – 12 Φεβρουαρίου 1984) ήταν Αργεντινός πεζογράφος, ποιητής, θεατρικός συγγραφέας και και μεταφραστής. Είναι περισσότερος γνωστός για το μυθιστόρημα *[[Κουτσό (μυθιστόρημα)|Κουτσό]]* (1963), που συγκαταλέγεται στα κορυφαία έργα της λογοτεχνίας της Λατινικής Αμερικής, αλλά και για τα διηγήματά του. Επηρέασε πολλούς λογοτέχνες και συγκαταλέγεται στις σημαντικότερες προσωπικότητες του Λατινοαμερικάνικου μπουμ. 

## Παραπομπές


Κατηγορία:Αργεντινοί μυθιστοριογράφοι
Κατηγορία:Αργεντινοί διηγηματογράφοι
Κατηγορία:Αργεντινοί ποιητές
Κατηγορία:Αργεντινοί θεατρικοί συγγραφείς
Κατηγορία:Αργεντινοί δοκιμιογράφοι
Στίβος στους Μεσογειακούς Αγώνες 2018

Τα αγωνίσματα του στίβου στους Μεσογειακούς Αγώνες 2018 της Ταρραγόνας διοργανώθηκαν στο Αθλητικό Στάδιο Κάμπκλαρ από τις 27 μέχρι τις 30 Ιουνίου 2018. Οι αθλητές συμμετείχαν σε 35 αγωνίσματα.

## Πρόγραμμα




## Σύνοψη μεταλλίων

### Άνδρες

#### Αγωνίσματα πίστας και δρόμου

#### Αγωνίσματα αλμάτων και ρίψεων

### Γυναίκες

#### Αγωνίσματα πίστας και δρόμου

#### Αγωνίσματα αλμάτων και ρίψεων

### Αγώνισμα Παραολυμπιακού Στίβου Γυναικών

## Πίνακας μεταλλίων

## Παραπομπές

* Μεσογειακοί Αγώνες 2018 - Στίβος

Κατηγορία:Μεσογειακοί Αγώνες 2018
Κατηγορία:Στίβος το 2018
Φιλί του θανάτου (Μαφία)

Το **φιλί του θανάτου** (ιταλικά *Il Bacio della morte*) δίνεται από ένα  αφεντικό της μαφίας όταν ένα μέλος της εγκληματικής οικογένειας του έχει επισημανθεί για το θάνατο, συνήθως ως αποτέλεσμα κάποιας προδοσίας.

Το φιλί βασίζεται σε πραγματικά γεγονότα και εμφανίζεται στη λογοτεχνία και στον κινηματογράφο. Ενδεικτική είναι η σκηνή στην ταινία Φάκελος Βαλάτσι, όταν ο Βίτο Τζενοβέζε (Λίνο Βεντούρα) δίνει το φιλί του θανάτου στον Τζο Βαλάτσι (Τσαρλς Μπρόνσον) για να τον ενημερώσει ότι η προδοσία της «οικογένειας» έγινε γνωστή, και ότι ο ίδιος θα εκτελεστεί.

## Προέλευση
Η ακριβής προέλευση είναι άγνωστη, αλλά μια ιταλική πηγή προσδιορίζει το φιλί του θανάτου, όπως το φιλί που δόθηκε στον δολοφόνο όταν του ανατέθει να «εκτέλεσει» την ποινή του θανάτου, σαν να σφραγίζει την επίσημη του απόφαση του αφεντικού της Μαφίας και να του ευχήθει καλή επιτυχία στην αποστολή του.

Ορισμένοι πιστεύουν ότι αναφέρεται στο φιλί του Ιούδα που δόθηκε στον Ιησού για να τον προδώσει στους στρατιώτες που τον αναζητούσαν έξω.
Η χρήση του πηγαίνει πίσω τουλάχιστον στις αρχές του 19ου αιώνα στη Σικελία.

## Στη λογοτεχνία
* ''Φάκελοι Βαλάτσι'' του Πήτερ Μάας

## Στον κινηματογράφο
* 1947 *[[Το φιλί του θανάτου]]*, σκηνοθεσία Χένρι Χαθαγουέι
* 1972 *[[Φάκελος Βαλάτσι]]*, σκηνοθεσία Τέρενς Γιανγκ
* 1974 *[[Ο Νονός ΙΙ]]*, σκηνοθεσία Φράνσις Φορντ Κόπολα, όταν ο Μάικλ Κορλεόνε (Αλ Πατσίνο) δίνει στον αδελφό του Φρέντο Κορλεόνε (Τζον Καζάλ) το φιλί του θανάτου, μετά την ανακάλυψη της προδοσίας του Φρέντο.
* 1995 *[[Kiss of Death]]*, σκηνοθεσία Μπαρμπέτ Σρόιντερ

## Βιβλιογραφικές πηγές
* 
* 

Κατηγορία:Μαφία
Θανατου μαφια φιλι
Νικόλαος Μέρλιν

Ο **Νικόλαος Μέρλιν** (1912-1941) ήταν Έλληνας υποπλοίαρχος, ο οποίος αποκαλούταν Νίκης από την οικογένειά του. Γεννήθηκε το 1912 στο Παρίσι. Πέρασε την παιδική του ηλικία στην Αθήνα, ενώ σπούδασε στη Γερμανία. Επιστρέφοντας στην Ελλάδα φοίτησε στη Σχολή Ναυτικών Δοκίμων. Ο πατέρας του ήταν ο Γεράρδος Μέρλιν, ο οποίος καταγόταν από τη Γαλλία, αλλά η οικογένειά του είχε εγκατασταθεί στην Ελλάδα στα τέλη του 19ου αιώνα. Η μητέρα του, Αλεξάνδρα Μεταξά, καταγόταν από την Κεφαλλονιά. Κατά τη διάρκεια της ζωής του υπηρέτησε στα υποβρύχια «Πρωτεύς», «Τρίτων» και «Γλαύκος».

## Παραπομπές


Κατηγορία:Έλληνες αξιωματικοί του Πολεμικού Ναυτικού
Μοναστήρι του Τατέβ

Το **Μοναστήρι του Τατέβ** (αρμενικά: Տաթևի վանք) είναι αρμενικό αποστολικό μοναστήρι του 9ου αιώνα που βρίσκεται σε ένα μεγάλο οροπέδιο από βασάλτη κοντά στο χωριό Τατέβ στην επαρχία Σιουνίκ στη νοτιοανατολική Αρμενία. Ο όρος «Τατέβ» αναφέρεται συνήθως στο μοναστήρι. Το μοναστικό σύνολο βρίσκεται στην άκρη ενός βαθιού φαραγγιού του ποταμού Βοροτάν. Το Τατέβ είναι γνωστό ως η έδρα επισκοπής του Σιουνίκ και διαδραμάτισε σημαντικό ρόλο στην ιστορία της περιοχής ως κέντρο οικονομικής, πολιτικής, πνευματικής και πολιτιστικής δραστηριότητας.

Κατά τον 14ο και 15ο αιώνα, το μοναστήρι φιλοξένησε ένα από τα σπουδαιότερα αρμενικά μεσαιωνικά πανεπιστήμια, το Πανεπιστήμιο του Τατέβ, που συνέβαλε στην εξέλιξη της επιστήμης, της θρησκείας και της φιλοσοφίας, στην αναπαραγωγή βιβλίων και στην ανάπτυξη της ζωγραφικής μικρογραφιών. Οι φοιτητές του Πανεπιστημίου του Τατέβ συνέβαλαν στη διατήρηση του αρμενικού πολιτισμού και της θρησκευτικής πεποίθησης κατά τη διάρκεια μιας από τις πιο ταραγμένες περιόδους της ιστορίας της.

Το μοναστήρι είναι η «πιο γνωστή τοποθεσία» στο Σιουνίκ. Τα Φτερά του Τατέβ, ένα τελεφερίκ από το Τατέβ ως το χωριό Χαλιντζόρ άνοιξε τον Οκτώβριο του 2010. Συμπεριλήφθηκε στο Βιβλίο Γκίνες ως η «μακρύτερη συνεχόμενη διπλή διαδρομή τελεφερίκ» στον κόσμο.


Tatev Monastery, Tatev, Armenia.jpg
Tatev Monastery, Church 2, Tatev, Armenia.jpg
Vorotan Canyon, Tatev, Armenia.jpg
Tatev Monastery from a distance.jpg


## Παραπομπές


Κατηγορία:Μνημεία Παγκόσμιας Κληρονομιάς στην Αρμενία
Κατηγορία:Αρμενικά Αποστολικά μοναστήρια στην Αρμενία
Κατάλογος Βικιπαιδειών

μικρογραφία|Στιγμιότυπο από την Wikipedia στη διαδικτυακή πύλη που δείχνει τις διαφορετικές γλωσσικές εκδόσεις ταξινομημένες κατά  πλήθος άρθρων.
Αυτός είναι ο **κατάλογος με τις διάφορες γλωσσικές εκδόσεις της [[Βικιπαίδεια]]ς.** Τον Οκτώβριο του 2018 υπήρχαν 302 Βικιπαίδειες των οποίων οι 292 είναι ενεργές και 10 δεν είναι.

**<nowiki/>**

## Βικιπαίδεια: έκδοση κωδικών

Κάθε Βικιπαίδεια έχει ένα κωδικό, ο οποίος χρησιμοποιείται ως δευτερεύων τομέας διεύθυνσης ιστού στο wikipedia.org. Οι διαγλωσσικές συνδέσεις ταξινομούνται από αυτόν τον κώδικα. Οι κωδικοί που αντιπροσωπεύουν το κωδικό γλώσσας όπως ορίζονται από το πρότυπο ISO 639-1 και ISO 639-3, και η απόφαση σχετικά με ποιο κωδικό γλώσσας θα χρησιμοποιηθεί συνήθως καθορίζεται από την πολιτική της ετικέτα γλώσσας IETF. Οι Βικιπαίδειες επίσης ποικίλλουν από το κατά πόσο διαφοροποιούνται ανά διάλεκτο και τις παραλλαγές αυτών, για παράδειγμα, η αγγλική Βικιπαίδεια περιλαμβάνει τις πιο σύγχρονες ποικιλίες της αγγλικής γλώσσας όπως τα Βρετανικά αγγλικά, Ινδικά αγγλικά, τα νοτιοαφρικάνικα αγγλικά κλπ., αλλά δεν περιλαμβάνει άλλες σχετικές γλώσσες όπως Σκωτσέζικα ή τα αγγλοσαξονικά, τα οποία έχουν ξεχωριστές Βικιπαίδειες. Η Ισπανική Βικιπαίδεια περιλαμβάνει τόσο τη γλώσσα Καστιλιάνικα της Ιβηρικής και τα Ισπανικά λατινικής Αμερικής. Η Μαλαισιανή Βικιπαίδεια περιλαμβάνει ένα μεγάλο αριθμό Μαλαισιανών γλωσσών, και ούτω καθεξής.

Οι διαφορές μεταξύ αντιστοιχίσεων ISO και κωδικών Βικιπαίδειας περιλαμβάνουν:

Επιπλέον, οι Βικιπαίδειες διαφέρουν στην ορθογραφία κατά καιρούς. Η Κινεζική Βικιπαίδεια μεταφράζεται αυτόματα από τη σύγχρονη Μανδαρινική Κινεζική γλώσσα σε πέντε τυποποιημένες μορφές: στους απλοποιημένες χαρακτήρες της Ηπειρωτικής Κίνας και Σιγκαπούρης και τους παραδοσιακούς χαρακτήρες της Ταϊβάν, του Χονγκ Κονγκ του Μακάο. Η λευκορωσική διαθέτει ξεχωριστή Βικιπαίδεια για τη "κανονιστική" ορθογραφία και για την Ταρασκιέβιτσα (tarask).

## Αναλυτική λίστα

### Σημειώσεις

* Η στήλη "**Σύνολο**" αναφέρεται στον αριθμό των σελίδων σε *όλους* τους ονοματοχώρους, συμπεριλαμβανομένων των **άρθρων: **η επίσημη μέτρηση άρθρων κάθε βίκι και των **μη-άρθρων:** σελίδες χρήστη, εικόνες, σελίδες συζήτησης, σελίδες "έργου", κατηγορίες και πρότυπα.
* "**Ενεργοί χρήστες**" είναι οι εγγεγραμμένοι χρήστες που έχουν κάνει τουλάχιστον μία επεξεργασία τις τελευταίες τριάντα ημέρες.
* "**Εικόνες**" είναι ο αριθμός των τοπικών αρχείων που έχουν ανεβαστεί. Σημειώστε ότι ορισμένες μεγάλες Βικιπαίδειες δεν χρησιμοποιούν τοπικές εικόνες και βασίζονται εξολοκλήρου στα Commons, έτσι ώστε η τιμή 0 δεν είναι πρόβλημα.
* Η στήλη "****" είναι μια πρόχειρη ένδειξη της ποιότητας της Βικιπαίδειας, που δείχνει πόσο συχνά ενημερώνονται τα άρθρα της. Δεν αφορούν την *ακαδημαϊκή* ποιότητα.
* Το Lsjbot, ένα bot που διευθύνεται από τον Σβέρκερ Γιόχανσον, και είναι υπεύθυνο για την ανάπτυξη της 2ης και 3ης μεγαλύτερης Βικιπαίδειας, της Σεμπουανικής και Σουηδικής, αντίστοιχα, καθώς και για τη ταχεία ανάπτυξη της Βικιπαίδειας στα Ουαρέι-Ουαρέι.

### Grand total

## Δείτε επίσης
* Γλώσσες που χρησιμοποιούνται στο Διαδίκτυο

## Αναφορές


## Εξωτερικές συνδέσεις
* 
* 

Κατηγορία:Βικιπαίδειες ανά γλώσσα
Σιχισμός στο Μπανγκλαντές

Ο **Σιχισμός στο [[Μπανγκλαντές|Μπαγκλαντές]]** χρονολογείται από το 1503, αλλά έχει μειωθεί μετά την διαίρεση της Ινδίας. Οι περισσότεροι σιχιστές της χώρας είναι υπάλληλοι της Ινδικής Υψηλής Επιτροπής ή προσκυνητές. Υπήρχαν δεκαοκτώ ιστορικά γκουρντβάρα στο Μπαγκλαντές αλλά τώρα μόνο επτά έχουν απομείνει.

## Ιστορία
Ο Γκουρού Νάνακ επισκέφθηκε το Μπαγκλαντές και ίδρυσε μια σειρά από Γκουρντβάρα. Η Γκουρντβάρα Νάνακ Σάχι (গুরুদুয়ারা নানকশাহী) είναι η κύρια γκουρντβάρα (αίθουσα προσευχής) στη Ντάκα του Μπαγκλαντές. Βρίσκεται στην πανεπιστημιούπολη του Πανεπιστημίου της Ντάκα και θεωρείται ως η μεγαλύτερο των 7 γκουρντβάρα της χώρας. Μετά τη διχοτόμηση της Ινδίας, η κοινότητα των Σιχ έφυγε για την Ινδία. Μετά τον Ινδοπακιστανικό Πόλεμο του 1971 και τον απελευθερωτικό πόλεμο του Μπανγκλαντές, Ινδοί σιχιστές στρατιώτες βοήθησαν στην ανακαίνιση των Γκουρντβάρα που έμειναν στο Μπαγκλαντές.

## Παραπομπές


Μπανγκλαντές
Κατηγορία:Κοινωνία του Μπανγκλαντές
Ροουσάν Ερσάντ

Η **Μπέγκαμ Ροουσάν Ερσάντ** (γεννημένη στις 19 Ιουλίου 1941) είναι Μπανγκλαντεσιανή πολιτικός, η οποία είναι ηγέτιδα της Αντιπολίτευσης στο 10ο μπανγκλαντεσιανό κοινοβούλιο. Είναι μέλος του προεδρείου του Κόμματος Τζατίγια (Ερσάντ) και σύζυγος του πρώην μπανγκλαντεσιανού προέδρου Χουσεΐν Μοχάμεντ Ερσάντ, με τον οποίο παντρεύτηκε το 1956.

## Καριέρα
Ως Πρώτη Κυρία, η Ερσάντ ήταν ενεργή στην κοινωνική πρόνοια και στην προώθηση των δικαιωμάτων των γυναικών και των παιδιών. Ήταν ο "αρχηγός και προστάτης του Μπαγκλαντές Τζατίγια Μοχίλα Σάνγκσθα".

Το 1975, έγινε ο ιδρυτής-Πρόεδρος του Σένα Παριμπάρ Καλιγιάν Σαμιτί. Παρακολούθησε την Σύμβαση για την Κατάχρηση Ναρκωτικών του ΟΗΕ το 1985.

## Παραπομπές


Κατηγορία:Πολιτικοί του Μπανγκλαντές
Εσκούδο

[δεξιά|μικρογραφία|[Ιωάννα της Καστίλλης|Ιωάννα και Κάρολος Ε΄. 1504-1555. Εσκούδο (24 χιλ, 3.38 γ). Νομισματοκοπείο της Σεβίλλης.]]
δεξιά|μικρογραφία|Πορτογαλικό νόμισμα του ενός εσκούδο, 1987
Το **εσκούδο** (escudo, πορτογαλικά: "ασπίδα") είναι νομισματική μονάδα που χρησιμοποιήθηκε ιστορικά στην Πορτογαλία και στις αποικίες της στη Νότια Αμερική, την Ασία και την Αφρική. Αρχικά η αξία του ήταν 16 αργυρά ρεάις. Το εσκούδο του Πράσινου Ακρωτηρίου και το πρώην πορτογαλικό εσκούδο (PTE), το καθένα υποδιαιρούμενο σε 100 σεντάβο, ονομάζονται από το ιστορικό νόμισμα. Το σύμβολό του ορίζεται με το γράμμα S και δύο κάθετες ράβδους που τοποθετούνται μεταξύ των μονάδων και της υποδιαίρεσης.

## Σε κυκλοφορία
*  ***Εσκούδο του [[Πράσινο Ακρωτήριο|Πράσινου Ακρωτηρίου]]***: Έγινε το κοινό νόμισμα της χώρας το 1914. Αν και η χώρα ανεξαρτητοποιήθηκε από την Πορτογαλία το 1975, το εσκούδο παρέμεινε το νόμισμα, διατηρώντας μια λίγο - πολύ σταθερή ισοτιμία απέναντι στο πορτογαλικό εσκούδο.

## Καταργηθέντα
*  ***[[Εσκούδο Πορτογαλίας]]***
*  ***Εσκούδο [[Σάο Τομέ και Πρίνσιπε]]*** : νόμισμα της περιόδου 1914 - 1977.
*  ***Εσκούδο [[Ανγκόλα]]ς*** : νόμισμα της Αγγκόλας κατά τη διάρκεια της πορτογαλικής κυριαρχίας στη χώρα, ειδικότερα κατά τις περιόδους 1914 - 1928 και 1958 - 1977. Υποδιαιρούνταν σε 100 σεντάβος.
*  ***Εσκούδο [[Ανατολικό Τιμόρ|Ανατολικού Τιμόρ]]*** : νόμισμα μεταξύ της περιόδου 1959 - 1976. Αντικατέστησε το πατάκα ( pataca ) και αντικαταστάθηκε από τη ρουπία Ινδονησίας
*  ***Εσκούδο [[Γουινέα-Μπισσάου|Γουινέας - Μπισάου]]*** : νόμισμα κατά την περίοδο 1917 - 1975.
*  *** Εσκούδο [[Μοζαμβίκη]]ς*** : νόμισμα της χώρας κατά την περίοδο 1914 - 1980
*  ***[[Εσκούδο της Πορτογαλικής Ινδίας]]***
*  ***Εσκούδο [[Χιλή]]ς*** : νόμισμα της χώρας κατά την περίοδο 1960 - 1975, μεταβατική περίοδο μεταξύ του παλαιού πέσο και του νέου (τωρινού) πέσο. Υποδιαιρούνταν σε 100 τσεντέσιμο.

## Παραπομπές


Κατηγορία:Ιστορικά νομίσματα
Μέστια

Η **Μέστια** (γεωργιανά: მესტია) είναι μια μικρή ορεινή πόλη (*ντάμπα*) στη βορειοδυτική Γεωργία, σε υψόμετρο 1.500 μέτρων στα Βουνά του Καυκάσου. Ιστορικά και εθνογραφικά, η Μέστια θεωρούνταν ανέκαθεν η κυριότερη κοινότητα της επαρχίας Zemo ή αλλιώς επαρχίας Άνω Σβανέτι. Παλαιότερα ήταν γνωστή με το όνομα Σέτι. Ο πληθυσμός της είναι κυρίως Σβανοί, μια πολιτιστική και γλωσσική υποομάδα των Γεωργιανών. Παρά το μικρό της μέγεθος, η πόλη διετέλεσε σημαντικό κέντρο του γεωργιανού πολιτισμού επί αιώνες και διαθέτει μια σειρά από μεσαιωνικά μνημεία, όπως εκκλησίες και οχυρά, που περιλαμβάνονται στον κατάλογο Μνημείων Παγκόσμιας Κληρονομιάς της UNESCO.
Η Μεστία εξυπηρετείται από το αεροδρόμιο Queen Tamar, το οποίο λειτουργεί από την κρατική εταιρεία United Airports of Georgia, από το 2010.

## Συλλογή

File:Mestia, Georgia — Town Mestia, Svaneti.jpg|Η Μέστια το φθινόπωρο
File:Mestia-Hotelplatz-undTetnuld.jpg|Ξενοδοχείο στην πόλη
File:Queen Tamar Airport Mestia.JPG|Αεροδρόμιο της Μέστια 
File:Mestia in winter.jpg|Η Μέστια το χειμώνα
File:Mestia.jpg|Φωτογραφία του 1890 του χωριού Μέστια 
File:Mestia, Georgia — View of Mestia, Svaneti.jpg|Η Μέστια το φθινόπωρο


## Αδελφοποιημένες πόλεις

## Παραπομπές


## Δείτε επίσης
* Σαμεγκρέλο-Ζέμο Σβανέτι
* Διοικητικές διαιρέσεις της Γεωργίας
* Κατάλογος Μνημείων Παγκόσμιας Κληρονομιάς

Κατηγορία:Πόλεις της Γεωργίας
Κατηγορία:Μνημεία Παγκόσμιας Κληρονομιάς στη Γεωργία
Γλώσσα Άκα-Μπέα

Η **γλώσσα Άκα-Μπέα** (ISO 639-3: *abj*, Ethnologue: *abj*, Glottolog: *akab1249*) είναι εξαφανισμένη γλώσσα η οποία κατατάσσεται στις γλώσσες του Μεγάλου Ανταμάν στην Ινδία. Ομιλούνταν από τον λαό των Μπέα οι οποίοι ήταν μια από τις φυλές των νήσων Ανταμάν τις οποίες  διέκριναν Βρετανοί εξερευνητές κατά την δεκαετία του 1860. Έως το 1931 είχαν εξαφανιστεί ως λαός.

## Παραπομπές


## Εξωτερικοί σύνδεσμοι
* 
* 
* 

Κατηγορία:Γλώσσες της Ινδίας
Κατηγορία:Εξαφανισμένες γλώσσες της Ασίας
Μάικλ Καν

Ο **Μάικλ Καν** (*Michael Kahn*, γενν. 8 Δεκεμβρίου 1935) είναι Αμερικανός μοντέρ του κινηματογράφου και της τηλεόρασης. Ιδιαιτέρως επιτυχημένη στάθηκε η δουλειά του σε ταινίες του Στίβεν Σπίλμπεργκ, με τον οποίο συνεργάσθηκε για περισσότερα από 40 χρόνια.

## Ζωή και τεχνική
Ο Καν γεννήθηκε στη Νέα Υόρκη. Είναι ένας από τους λίγους μοντέρ που ακόμα μοντάρει επάνω σε φιλμ (αν και έχει μοντάρει ψηφιακά σε ταινίες που δεν σκηνοθέτησε ο Σπίλμπεργκ). Ο Καν παραδέχθηκε ότι πολλοί *«βρίσκουν δύσκολο να πιστέψουν ότι ο Στίβεν κι εγώ μοντάρουμε ακόμη σε μια [[μουβιόλα]] και [[τραπεζομονταζιέρα]]. [Αλλά] ο Στίβεν νιώθει πως το φιλμ μάς έφερε εδώ που είμαστε σήμερα και αγαπά τη μυρωδιά του και την αίσθησή του. Αρχίσαμε έτσι και πραγματικά το απολαμβάνουμε κι οι δυο μας.»* *[[Οι περιπέτειες του Τεν Τεν: Το μυστικό του μονόκερου]]*, το 2011, ήταν πρώτη ταινία που ο Καν μοντάρισε ψηφιακά, με χρήση Media Composer, για τον Σπίλμπεργκ, αλλά έχει μοντάρει ψηφιακά για άλλους σκηνοθέτες πολύ ενωρίτερα, π.χ. για την ταινία *[[Τουίστερ]]*.

### Βραβεύσεις
Ο Μάικλ Καν έχει τις περισσότερες υποψηφιότητες για «Όσκαρ» Μοντάζ στην ιστορία των βραβείων αυτών, με εννέα. Επιπλέον, μοιράζεται τα περισσότερα κερδισμένα (τρία) «Όσκαρ» Μοντάζ με τους Ντάνιελ Μάντελ, Θέλμα Σουνμέικερ και Ραλφ Ντώσον. Και οι τρεις ταινίες για τις οποίες βραβεύθηκε είχαν σκηνοθετηθεί από τον Στίβεν Σπίλμπεργκ: *[[Ο Ιντιάνα Τζόουνς και οι κυνηγοί της Χαμένης Κιβωτού]]* (1981), *[[Η Λίστα του Σίντλερ]]* (1993) και *[[Η διάσωση του στρατιώτη Ράιαν]]* (1998).

Επιπλέον, ο Καν έχει πάρει 6 υποψηφιότητες για BAFTA Καλύτερου Μοντάζ, κερδίζοντας τα δύο: για τη *Λίστα του Σίντλερ* και για την *[[Ολέθρια σχέση]]*.

Ο Καν έχει επιλεγεί ως μέλος της τιμητικής ενώσεως American Cinema Editors (ACE). Το 2011 δέχθηκε και το Βραβείο Επιτευγμάτων Σταδιοδρομίας της ACE. Στη σχετική τελετή, ο Σπίλμπεργκ δήλωσε για το μοντάζ: «εδώ είναι που η δημιουργία ταινιών γίνεται από τεχνική, τέχνη».

## Παραπομπές


Κατηγορία:Αμερικανοί μοντέρ
Κατηγορία:Βραβευμένοι με Όσκαρ Καλύτερου Μοντάζ
Σάιλα

μικρογραφία|153x153εσ|Σαουδική Σάιλα
Η **Σάιλα** είναι ισλαμικό κάλυμμα κεφαλής που φοριέται από γυναίκες. Είναι συνήθως μαύρη μάσκα και θεωρείται μια μορφή μαντίλας με τη μορφή μισής μπούρκας όπου μέρος του προσώπου εξακολουθεί να εμφανίζεται. Φοριέται από γυναίκες στη Σαουδική Αραβία και άλλες Αραβικές χώρες του περσικού Κόλπου.

## Δείτε επίσης
* Μπατουλάχ
* Χάϊκ (ένδυμα)

## Παραπομπές


Κατηγορία:Σχετιζόμενες με το Ισλάμ διαμάχες
Κατηγορία:Αραβικός πολιτισμός
Κατηγορία:Ενδύματα κεφαλής
Καλλιά

Η **Καλλιά** (γαλλικά: Kallia) είναι πόλη και υπονομός στον νομό Φορεκαρία στην περιφέρεια Κίντια της δυτικής Γουινέας. Σύμφωνα με δεδομένα για το 2014, η πόλη έχει πληθυσμό 19.218 κατοίκων.

Βρίσκεται στα νοτιοδυτικά της χώρας, δίπλα στα σύνορα με τη Σιέρα Λεόνε.

## Παραπομπές


Κατηγορία:Πόλεις της Γουινέας
Άννα Αμαλία της Πρωσίας

Η **Άννα Αμαλία** (γερμ. *Anna Amalie von Preußen*, 9 Νοεμβρίου 1723 - 30 Μαρτίου 1787) του Οίκου των Χοεντσόλλερν ήταν πριγκίπισσα της Πρωσίας και ηγουμένη του Κβέντλινμπεργκ. 

## Βιογραφία
Γεννήθηκε στις 9 Νοεμβρίου 1723 στο Βερολίνο, και ήταν το δωδέκατο παιδί και η έβδομη κόρη του Φρειδερίκου Γουλιέλμου Α΄ της Πρωσίας και της Σοφίας Δωροθέας του Αννόβερου.

Θεωρήθηκε ως πιθανή νύφη για τον Αδόλφο Φρειδερίκο, Διάδοχο Πρίγκιπα της Σουηδίας, μαζί με την αδελφή της, Λουίζα Ουλρίκα, καθώς ο αδελφός της, Φρειδερίκος, την προειδοποίησε ότι η Λουίζα Ουλρίκα ήταν ίσως πολύ φιλόδοξη για να είναι μια καλή βασίλισσα σε μια μοναρχία χωρίς εξουσία, όπως τότε η Σουηδία ήταν κατά την εποχή της ελευθερίας.

Το 1755 η Άννα Αμαλία έγινε ηγουμένη του Κβέντλινμπουργκ, που την έκανε μια πλούσια γυναίκα. Έχοντας επιλέξει να περάσει το μεγαλύτερο μέρος του χρόνου της στο Βερολίνο, όπου αφιερώθηκε στη μουσική και έγινε γνωστή ως μουσική προστάτης και συνθέτης. Ως συνθέτης πέτυχε μια μέτρια φήμη και είναι περισσότερο γνωστή για τα μικρότερα έργα της, τα οποία περιελάμβαναν τρία, εμβατήρια, καντάτες, τραγούδια και φούγκες.

Η Άννα Αμαλία πέθανε στις 30 Μαρτίου 1787 σε ηλικία 63 ετών.

## Πρόγονοι


## Παραπομπές


## Εξωτερικοί σύνδεσμοι
* 

Κατηγορία:Οίκος των Χοεντσόλερν
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Ηγουμένες του Κβέντλινμπουργκ
Ναν-ε-καμπάμπ

δεξιά|μικρογραφία|200x200εσ|Ανάμεικτα Ιρανικά κεμπάμπ στη σχάρα
δεξιά|μικρογραφία|151x151εσ|Επίπεδο ψωμί
Το **Ναν-ε κεμπάπ** (περσικά: **نان كباب**) (ψωμί με κεμπάπ) είναι εθνικό πιάτο του Ιράν. Το φαγητό είναι απλό, αποτελούμενο από κεμπάπ για το οποίο υπάρχουν πολλές περσικές ποικιλίες και ένα είδος περσικού ψωμιού (ειδικά *[[Λαβάς|ναν-ε λαβάς]]*). Σερβίρεται παντού σε όλο το Ιράν σήμερα, αλλά παραδοσιακά σχετίζεται με τις νότιες και κεντρικές περιοχές της χώρας, και πιθανότατα προέρχεται από την επαρχία Φαρς.

Παραδοσιακά, αυτό το πιάτο είναι περιορισμένο στο *[[κεμπάπ κούμπιντεχ]]* (η πιο κοινή ποικιλία *ναν-ε κεμπάπ*), καθώς και τζούτζεχ κεμπάπ, *σις κεμπάπ*, *σίσλικ* και τσέντζεχ. Το *κεμπάπ μπαργκ* δεν χρησιμοποιείται ποτέ, και συνδέεται στενά με το κεμπάμπ τσελόου.

Κατηγορία:Αζερική κουζίνα
Κατηγορία:Ιρανική κουζίνα
Κατηγορία:Κουρδική κουζίνα
Τουντόνγκ

Η **Τουντόνγκ** (επίσης γράφεται **τουντούνγκ**) είναι μαλαϊκή λέξη, που σημαίνει κυριολεκτικά "κάλυμμα", το οποίο συνήθως μεταφράζεται/αναφέρεται ως πέπλο ή μαντίλα.

Στη Μαλαισία, τη Σιγκαπούρη και το Μπρουνέι το τουντόνγκ φοριέται σύμφωνα με την ισλαμική μαντίλα. Συνήθως, η τουντόνγκ καλύπτει τα μαλλιά, τα αυτιά, το λαιμό, αφήνοντας μόνο το πρόσωπο να εκτίθεται. Είναι μέρος του προτύπου ενδυματολογικού κώδικα για τα γραφεία, σχολικές στολές και επίσημες περιστάσεις.

Στην Ινδονησία, η λέξη που αναλογεί περισσότερο με την μαλαϊκή λέξη τουντόνγκ είναι η "kerudung" ή "jilbab".

## Εξωτερικοί σύνδεσμοι

* "Tudung, hijab dan... — Aisha Adam" ( ). *[[The Malay Mail]]*. 16 Οκτωβρίου 2015.

Κατηγορία:Βουδιστική ορολογία
Κατηγορία:Πολιτισμός της Μαλαισίας
Κατηγορία:Ενδύματα κεφαλής
Αστεροειδής τύπου F

Οι **αστεροειδείς τύπου F** είναι ένας σχετικά σπάνιος τύπος ανθρακούχων αστεροειδών, που εμπίπτουν στην ευρύτερη ομάδα C.

Οι αστεροειδείς αυτού του τύπου έχουν φάσματα γενικά παρόμοια με αυτά των αστεροειδών τύπου B, αλλά παρουσιάζουν έλλειψη του χαρακτηριστικού απορρόφησης "νερού" γύρω στα 3 μm, ενδεικτικό των ένυδρων ορυκτών, και διαφέρουν ως προς το χαμηλού μήκους κύματος μέρος του υπεριώδους φάσματος κάτω από τα 0,4 μm.

Οι αστεροειδείς τύπου F και οι τύπου Β δεν διακρίνονται με τα κριτήρια που χρησιμοποιούνται στην ταξινόμηση SMASS, έτσι σε αυτό το καθεστώς εντάσσονται μαζί με τους αστεροειδείς τύπου Β.

## Δείτε επίσης
Φασματικοί τύποι αστεροειδών

F
Αστεροειδής τύπου G

[δεξιά|μικρογραφία|[Δήμητρα (πλανήτης νάνος)|Η Δήμητρα, ο μεγαλύτερος αστεροειδής, είναι τύπου G]]
Ο **αστεροειδής τύπου G** είναι ένας σχετικά σπάνιος τύπος ανθρακούχων αστεροειδών, που αποτελεί περίπου το 5% του συνόλου. Ο πιο αξιοσημείωτος αστεροειδής σε αυτή την κατηγορία είναι η 1 Δήμητρα.

Γενικά τα αντικείμενα αυτού του τύπου είναι παρόμοια με τα αντικείμενα τύπου C, αλλά έχουν το γνώρισμα της ισχυρής απορρόφησης του υπεριώδους κάτω από τα 0,5 μm. Το χαρακτηριστικό απορρόφησης γύρω στα 0,7 μm μπορεί επίσης να είναι παρόν, το οποία είναι ενδεικτικό των φυλοσιλικονούχων μετάλλων, όπως η άργιλος ή η μαρμαρυγία.

Στην ταξινόμηση SMASS, ο **τύπος G** αντιστοιχεί στους τύπους Cgh και Cg , ανάλογα με την παρουσία ή την απουσία (αντίστοιχα) του χαρακτηριστικού απορρόφησης στα 0,7 μm. Ο τύπος G, ο τύπος C και ορισμένα σπάνια είδη τύπων, μερικές φορές συγκαταλέγονται μαζί σε έναν ευρύτερο τύπο C ανθρακούχων αστεροειδών.

## Δείτε επίσης

* Φασματικοί τύποι αστεροειδών

G
Μπρεντ

Ο ποταμός **Μπρεντ** είναι παραπόταμος του Φραγκονιανού Ζάαλε στη Κάτω Φραγκωνία στη Βαυαρία της Γερμανίας. Βρίσκεται στην επαρχία Ρεν-Γκράμπφελντ.

Πηγάζει στο Ομπερβάιμπενμπρουν, το οποίο είναι μέρος της πόλης Μπίσοφσχαϊμ αν ντερ Ρον. Περνά από το Μπίσοφσχαϊμ, Ουντερβάισενμπρουν, Βέγκφουρτ, Σέναου αν ντερ Μπρεντ και Μπρεντλορέντσεν πριν εισέλθει στον Φραγκονιανό Ζάαλε μετά από 30 χιλιόμετρα στο Μπαντ Νόιστατ.

## Δείτε επίσης
* Μπρεντ (αποσαφήνιση)

Κατηγορία:Ποταμοί της Βαυαρίας
Φυλακές του Μπανγκλαντές

Οι **Φυλακές του Μπανγκλαντές** είναι υπηρεσία επιβολής του νόμου, υπεύθυνη για τη διαχείριση και την ασφάλεια των φυλακών στο Μπαγκλαντές. Εδρεύει στην πρωτεύουσα της χώρας Ντάκα. Ο Γενικός Επιθεωρητής των Φυλακών Ταξίαρχος Ιφτεχάιρ Ούντιν είναι επικεφαλής της υπηρεσίας.

Η υπηρεσία ιδρύθηκε το 1971, μετά την ανεξαρτησία του Μπανγκλαντές. Διαχειρίζεται 13 κεντρικές φυλακές και 55 επαρχιακές φυλακές στο Μπαγκλαντές.

Διαθέτει τις ακόλουθες εξειδικευμένες μονάδες:
* Υπηρεσία Πληροφοριών Φυλακών
* Ινστιτούτο Επιμόρφωσης Φυλακών, Ντάκα
* Μονάδα Πληροφορικής Φυλακών
* Ακαδημία Κάρα, Ρατζσάχι

## Παραπομπές


Κατηγορία:Κυβερνητικές υπηρεσίες του Μπανγκλαντές
Βραβείο Έρβιν Θάλμπεργκ

Το **Βραβείο Έρβιν Θάλμπεργκ** (αγγλικά: Irving G. Thalberg Memorial Award) απονέμεται περιοδικά από την Αμερικανική Ακαδημία Κινηματογραφικών Τεχνών και Επιστημών στους «δημιουργικούς παραγωγούς, των οποίων η δουλειά τους αντανακλά μια σταθερή υψηλή ποιότητα παραγωγής κινηματογραφικών ταινιών».

Το βραβείο πήρε το όνομα του Έρβιν Θάλμπεργκ, του θρυλικού επικεφαλής της Διεύθυνσης Παραγωγής της Metro-Goldwyn-Mayer, ο οποίος ανέπτυξε την φήμη της εταιρείας για πρωτοπόρες ταινίες.

Το ίδιο το τρόπαιο είναι μια προτομή του Θάμπεργκ παρά το γνωστό αγαλματίδιο «Όσκαρ». Ωστόσο, εξακολουθεί να καταγράφεται ως «τιμητικό Όσκαρ». Το βραβείο καθιερώθηκε το 1937 και παρουσιάστηκε για πρώτη φορά στις 10η τελετή απονομής των Όσκαρ τον Μάρτιο του 1938. Μέχρι σήμερα έχουν απονεμηθεί 39 αγαλματίδια.

## Παραλήπτες

## Εξωτερικοί σύνδεσμοι

* Βραβείο Έρβιν Θάλμπεργκ στην Imdb

Κατηγορία:Βραβεία Όσκαρ
Μπουρουμπούρου

Το **Μπουρουμπούρου** είναι μια μεγάλη κατοικημένη περιοχή της μεσαίας τάξης στο τμήμα Ίστλαντς του Ναϊρόμπι, στη Κένυα. Βρίσκεται στο τμήμα Μακαντάρα. Ο οικισμός στην περιοχή ολοκληρώθηκε σε πέντε φάσεις. Το Μπουρουμπούρου περιλαμβάνει την σύγχρονη Σενγκ, μια γλώσσα που ομιλείται από όλη τη νεολαία του Ναϊρόμπι. Το Μπουρουμπούρου διατηρεί την αρχική του μορφή, αλλά οι πιο πρόσφατες εξελίξεις περιλαμβάνουν την επέκταση του εμπορικού της κέντρου.

## Δείτε επίσης
* Ναϊρόμπι

Μπουρουμπ
Μεξικάνο

Η **Μεξικάνο** (Mexicano) είναι Ισπανική λέξη που σημαίνει "Μεξικανός".

Ο όρος Μεξικάνο μπορεί επίσης να αναφέρεται σε:

## Άνθρωποι
* Χοσέ Γκονθάλο Ροδρίγες Γκάτσα επίσης γνωστός ως "Ελ Μεξικάνο" ("Ο Μεξικανός"), Κολομβιανός άρχοντας των ναρκωτικών και πρώην επικεφαλής του καρτέλ της Μεδεγίν
* Ρούντι Γκραντ, ντισκ τζόκεϊ της ρέγκε με το όνομα stage "The Mexicano"

## Δείτε επίσης
* Μεξικανός (αποσαφήνιση)
* Μεξικάνα (αποσαφήνιση)
Tesseract

Η αγγλική λέξη **Tesseract** μπορεί να αναφέρεται σε:

* Tesseract (συγκρότημα), Βρετανικό προοδευτικό συγκρότημα μέταλ
* Tesseract (λογισμικό)

Στα ελληνικά αποδίδεται ως Τεσσεράκτιο.
Φεδδάνιο

Το **φεδδάνιο** (αραβικά فدّان‎, *φαντάν*) είναι μονάδα μέτρησης επιφάνειας. Βρίσκεται σε χρήση στην Αίγυπτο, τη Συρία, το Σουδάν και το Ομάν. Στα κλασικά αραβικά η λέξη φεδδάνιο σημαίνει «ζυγός μουλαριών», υπονοώντας ότι πρόκειται για μια έκταση γης η οποία χρειάζεται ένα συγκεκριμένο χρονικό διάστημα για να οργωθεί. Στην Αίγυπτο το φεδδάνιο είναι η μόνη μη-μετρική μονάδα μέτρησης που έχει επιβιώσει μέχρι σήμερα. Κάθε φεδδάνιο υποδιαιρείται σε 24 καράτια (αραβικά قيراط‎, *κιράτ*) με κάθε καράτι να αντιστοιχεί σε 175 τετραγ. μέτρα. Συνεπώς προκύπτει ότι κάθε φεδδάνιο αντιστοιχεί σε 4200,83 τ.μ. (ή 4,2 στρέμματα), όπως υπολόγισε πρώτος ο Αιγύπτιος επιστήμονας Αμπντουλάχ Φικρί Πασάς (1834-1889). Το συριακό φεδδάνιο είναι αρκετά μικρότερο και αντιστοιχεί σε μια έκταση από 2295 μέχρι 3443 τ.μ..

## Παραπομπές


Φεδδανιο
Φεδδ
Sonderkommando 2000

Η **Sonderkommando 2000** ήταν γερμανική μονάδα αντικατασκοπείας με έδρα την Ελλάδα, κατά τη διάρκεια της κατοχής της Ελλάδας από τον Άξονα στο Β΄ Παγκόσμιο Πόλεμο. Η έδρα της βρισκόταν στην Θεσσαλονίκη και είχε στόχο την διείσδυση στο κίνημα ελληνικής αντίστασης στη βόρεια Ελλάδα.

## Πηγές
* 

Κατηγορία:Γερμανική κατοχή της Ελλάδας
Σοφία Δωροθέα της Πρωσίας

Η **Σοφία Δωροθέα της Πρωσίας** (*Sophia Dorothea von Preußen*, 25 Ιανουαρίου 1719 - 13 Νοεμβρίου 1765) ήταν η σύζυγος του Φρειδερίκου Γουλιέλμου του Βρανδεμβούργου-Σβιτ.

## Βιογραφία
Η *Σοφία Δωροθέα Μαρία* γεννήθηκε στις 25 Ιανουαρίου 1719 στο Βερολίνο, και ήταν το ένατο παιδί και η πέμπτη κόρη του Φρειδερίκου Γουλιέλμου Α΄ της Πρωσίας και της Σοφίας Δωροθέας του Αννόβερου.

Στις 10 Νοεμβρίου 1734 παντρεύτηκε τον Φρειδερίκο Γουλιέλμο του Βρανδεμβούργου-Σβιτ στο Πότσδαμ. Μαζί απέκτησαν πέντε παιδιά:
*την Φρειδερίκη (1736 - 1798), παντρεύτηκε τον Φρειδερίκο Β΄ Ευγένιο της Βυρτεμβέργης. Απέκτησαν 12 παιδιά.
*την Άννα Ελισάβετ ''Λουίζα'' (1738 - 1820), παντρεύτηκε τον Αύγουστο Φερδινάνδο της Πρωσίας. Απέκτησαν 7 παιδιά.
*τον *Γεώργιο Φίλιππο* Γουλιέλμο (1741 - 1742).
*την Φιλιππίνη (1745 - 1800), παντρεύτηκε τον Φρειδερίκο Β΄ Ευγένιο της Έσσης-Κάσσελ. Δεν απέκτησαν παιδιά.
*τον *Γεώργιο Φρειδερίκο* Γουλιέλμο (1749 - 1751).

Ο Φρειδερίκος Γουλιέλμος ήταν 19 χρόνια μεγαλύτερος από την πριγκίπισσα και ονομάστηκε "*τρελός [[Μαργράβος]]*" εξαιτίας των φαρσών του και των αγενών τρόπων του. Η σχέση τους δεν ήταν ευτυχισμένη και τελικά έζησαν σε ξεχωριστά μέρη: η Σοφία έζησε στο Κάστρο Μονπλαιζίρ και ο Φρειδερίκος Γουλιέλμος έζησε στο Κάστρο Σβιτ.

Η Σοφία Δωροθέα πέθανε στις 13 Νοεμβρίου 1765 στο Σβιτ σε ηλικία 46 ετών.

## Πρόγονοι


## Παραπομπές


Κατηγορία:Οίκος των Χοεντσόλερν
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Μαργραβίνες του Βρανδεμβούργου-Σβιτ
Άννα Μποντζόρνι

Η **Άννα Μποντζόρνι** (γενν. 15 Σεπτεμβρίου 1993) είναι Ιταλίδα αθλήτρια του στίβου. Συμμετέχει στα αγωνίσματα των 100 και 200 μέτρων. 

Στους Μεσογειακούς Αγώνες 2018 κατέκτησε το χάλκινο μετάλλιο στα 100 μέτρα και 4 × 100 μέτρα σκυταλοδρομία γυναικών. Συμμετείχε και στο Ευρωπαϊκό Πρωτάθλημα Στίβου 2018 στα 100 μ. γυναικών.

## Παραπομπές


Κατηγορία:Ιταλοί αθλητές του στίβου
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αμπάντο ι Σιέρμπανα-Αμπάντο Θιερμπένα

Το **Αμπάντο ι Σιέρμπανα-Αμπάντο Θιερμπένα** (Abanto y Ciérbana-Abanto Zierbena) είναι δήμος που βρίσκεται στην επαρχία της Μπισκάγιας, στην αυτόνομη κοινότητα της Χώρας των Βάσκων στη βόρεια Ισπανία.

## Γειτονιές

Το Αμπάντο χωριζόταν αρχικά σε κονθέχος, τα Σουσόκο Αμπάντο ή Αμπάντο ντε Σούσο και Γιουσόκο Αμπάντο ή Αμπάντο ντε Γιούσο. Σήμερα χωρίζεται στις παρακάτω γειτονιές ή πτέρυγες:Οι πληθυσμοί εμφανίζονται σε παρένθεση.

* Σουσόκο Αμπάντο
** Αμπάντο (59)
** Καμπίγιο (32)
** Γκαγιάρτα (5.107)
** Μπαλαστέρα (68)
** Φλόριντα (9)
** Λας Καλίζας (44)
** Πικόν (21)
** Σάντα Χουλιάνα (146)
** Τριάνο (52)
* Γιουσόκο Αμπάντο
** Κοτόριο (154)
** Λας Καρέρας (1.814)
** Λας Κόρτες (7)
** Ελ Όνσε (3)
** Ολαμπαριέτα (55)
** Μουριέτα (51)
** Πουτξέτα (269)
** Σαν Πέντρο Αμπάντο (46)
** Σανφουέντες (1.675)

## Παραπομπές


## Εξωτερικοί σύνδεσμοι
* 

Κατηγορία:Πόλεις της Χώρας των Βάσκων
Το Τελευταίο Σημείωμα

***Το Τελευταίο Σημείωμα*** είναι ελληνική δραματική ταινία του 2017, σε σκηνοθεσία Παντελή Βούλγαρη και σενάριο του ίδιου και της Ιωάννας Καρυστιάνη. Βασίζεται στην εκτέλεση των 200 Ελλήνων κομμουνιστών πολιτικών κρατουμένων στο Σκοπευτήριο Καισαριανής, ως αντίποινα για τον θάνατο του Γερμανού υποστρατήγου Κρεχ από Έλληνες αντάρτες του ΕΛΑΣ, την Πρωτομαγιά του 1944. 

Οι περισσότεροι από τους εκτελεσθέντες παραδόθηκαν στις δυνάμεις Κατοχής από το προηγούμενο φασιστικό καθεστώς της 4ης Αυγούστου, ενώ η συντριπτική πλειοψηφία των 200 ήταν μέλη του ΚΚΕ και του ΕΑΜ.

## Πλοκή
Κεντρικό πρόσωπο της ιστορίας είναι ο 34χρονος Ναπολέων Σουκατζίδης, Κρητικός μικρασιατικής καταγωγής, αγωνιστής του λαϊκού κινήματος και κρατούμενος σε εξορίες και φυλακές από το 1936.
Την περίοδο της φυλακής του στο Στρατόπεδο συγκέντρωσης Χαϊδαρίου και λόγω γνώσης της γερμανικής γλώσσας, είναι υποχρεωμένος να εκτελεί χρέη διερμηνέα του Γερμανού Διοικητή του στρατοπέδου, Καρλ Φίσερ. Μπροστά από τα μάτια του περνά όλο το δράμα της ναζιστικής γερμανικής αγριότητας στα Κατοχικά χρόνια, με τον ίδιο -συνεχώς- μάρτυρα βασανιστηρίων, τραγικών περιστατικών και βαριάς ατμόσφαιρας στους θαλάμους με το πλήθος των συγκρατούμενών του. Πολλές ζωές, πολλές μικρές ιστορίες φόβου, φιλίας, συντροφικότητας, ελπίδας, ονειροπόλησης.

Έξω από το στρατόπεδο, η μνηστή του Ναπολέοντα, Χαρά Λιουδάκη, με σθένος, καρτερία και βαθιά αγάπη στέκεται δίπλα στον αρραβωνιαστικό της, έστω κι αν οι συναντήσεις τους είναι για ελάχιστες στιγμές στα επισκεπτήρια και,  πάντα, υπό την επιτήρηση ενόπλων φρουρών.

Η τύχη του Ναπολέοντα και άλλων 199 συγκρατούμενων του αποφασίζεται μετά την ενέδρα της ελληνικής αντίστασης στον Στρατιωτικό Διοικητή Λακωνίας, σε χαράδρα της περιοχής των Μολάων. Ο θάνατος του Διοικητή Κρεχ και τριών Γερμανών της συνοδείας του επιφέρει ως αντίποινα την εκτέλεση 50 Ελλήνων για κάθε ένα Γερμανό.
Ο Σουκατζίδης είναι στη λίστα των 200 μελλοθάνατων.

Την ημέρα της εκτέλεσης βρίσκεται μπροστά σε ένα δίλημμα ζωής, όταν ο Φίσερ -που μέσα στα χρόνια ανέπτυξε σεβασμό για τον Έλληνα διερμηνέα- του δίνει τη δυνατότητα να εξαιρεθεί βάζοντας στη θέση του, ως διακοσιοστό, κάποιον άλλον κρατούμενο.

## Διανομή ρόλων
* Ανδρέας Κωνσταντίνου ως Ναπολέων Σουκατζίδης
* Αντρέ Χένικε (André Hennicke) ως Καρλ Φίσερ
* Μέλια Κράιλινγκ (Melia Kreiling) ως Χαρά Λιουδάκη
* Τάσος Δήμας ως Κώστας
* Γιώργος Καραμαλέγκος ως Νίκος Μαριακάκης
* Βασίλης Κουκαλάνης ως Σαράντος
* Λουκάς Κυριαζής ως Κόβατς
* Κωνσταντίνα Χατζηαθανασίου ως Ξένια

## Παραπομπές


## Εξωτερικοί σύνδεσμοι
* ''Το Τελευταίο Σημείωμα - το Trailer της ταινίας''
* 

Κατηγορία:Ταινίες του 2017
Κατηγορία:Ελληνικές ταινίες της δεκαετίας 2010
Κατηγορία:Ελληνόφωνες ταινίες
Κατηγορία:Γερμανόφωνες ταινίες
Κατηγορία:Ταινίες βασισμένες σε πραγματικά γεγονότα (Β΄ Παγκόσμιος Πόλεμος)
Κατηγορία:Ταινίες τοποθετημένες στην Ελλάδα
Κατηγορία:Ταινίες σε σκηνοθεσία Παντελή Βούλγαρη
Κατηγορία:Ταινίες σε σενάριο Παντελή Βούλγαρη
Γλώσσα Αφάντε

Η **γλώσσα Αφάντε** (ISO 639-3: *aal*, Ethnologue: *aal*, Glottolog: *afad1236*) κατατάσσεται στις Αφροασιατικές γλώσσες, και η κύρια χρήση της είναι στο Καμερούν και τη Νιγηρία. Χρησιμοποιείται από 5.000 ομιλητές στο Καμερούν και συνολικά 40.000 όταν συνυπολογίζονται και οι ομιλητές στη Νιγηρία, και δεν υπάρχουν γνωστές διάλεκτοι της γλώσσας. Για τη γραφή της χρησιμοποιείται η λατινική γραφή. 

## Παραπομπές


## Εξωτερικοί σύνδεσμοι
* 
* 
* 

Κατηγορία:Γλώσσες του Καμερούν
Κατηγορία:Γλώσσες της Νιγηρίας
Κατηγορία:Τσαντ γλώσσες
Νούοργκαμ

Το **Νούοργκαμ** (φινλανδικά: Nuorgam, βόρεια σάμι: Njuorggán) είναι χωριό στον δήμο Ούτσιοκι (φινλανδικά: Utsjoki) στην περιφέρεια Λαπωνίας της Φινλανδίας. Έχει περίπου 200 κατοίκους. Βρίσκεται κοντά στο βορειότερο σημείο της Φινλανδίας και το βορειότερο σημείο της Ευρωπαϊκής Ένωσης.

Βρίσκεται στον ποταμό Ντέατνου (βόρεια σάμι: Deatnu, φινλανδικά: Teno, νορβηγικά: Tana), ο οποίος είναι πολύ δημοφιλής για την αλιεία σολομού. Το Νούοργκαμ βρίσκεται κοντά στα μικρά χωριά Ούτσιοκι και Τάνα. Οι πλησιέστερες μεγάλες πόλεις είναι: Μούρμανσκ, Ροβανιέμι, Χάμμερφεστ, Άλτα και Τρούμσε (700 χλμ.).

## Παραπομπές


## Εξωτερικοί σύνδεσμοι
* 

Κατηγορία:Οικισμοί της Αρκτικής Φινλανδίας
Γκρένσε Γιάκομπσελβ

Το **Γκρένσε Γιάκομπσελβ** (νορβηγικά: Grense Jakobselv, βόρεια σάμι: Vuorjánjohka, φινλανδικά: Vuoremijoki και ρωσικά: Гренсе Якобсэльв) είναι ένα μικρό χωριό στο δήμο Σερ-Βαράνγκερ στην κομητεία Φίνμαρκ της Νορβηγίας. Βρίσκεται στην ακτή της θάλασσας του Μπάρεντς στο στόμιο του ποταμού Γιακομπσέλβα. Βρίσκεται περίπου 54 χιλιόμετρα ανατολικά της πόλης Κίρκενες. Η περιοχή εγκαταστάθηκε από τους Νορβηγούς το 1851.

## Σύνορα με τη Ρωσία
Ο ποταμός Γιακομπσέλβα σχηματίζει τα σύνορα με τη Ρωσία, στην ανατολική πλευρά του Γκρένσε Γιάκομπσελβ. Εδώ υπάρχει ένα μικρό φυλάκιο του Γκάρνισον του Σερ-Βαράνγκερ του Νορβηγικού Στρατού, από όπου οι στρατιώτες περιπολούν τα σύνορα. Σε αυτήν την περιοχή, ωστόσο, δεν υπάρχει διέλευση των συνόρων.

## Παρεκκλήσι Βασιλέως Όσκαρ Β΄

Στο χωριό υπάρχει ένα πέτρινο παρεκκλήσι χτισμένο το 1869 που λέγεται Παρεκκλήσι του Βασιλιά Όσκαρ Β΄. Η εκκλησία χτίστηκε για να ενισχύσει την εδαφική διεκδίκηση της Νορβηγίας στην περιοχή και πήρε το όνομά της από τον βασιλιά Όσκαρ Β΄ της Σουηδίας και της Νορβηγίας σε επίσκεψη που έκανε το 1873.

## Παραπομπές


Κατηγορία:Χωριά της Νορβηγίας
Κατηγορία:Γεωγραφία της Νορβηγίας
Πραξιτέλης Κονδύλης

Ο **Πραξιτέλης Κονδύλης** (1906 - 9 Φεβρουαρίου 1941) ήταν αξιωματικός του Ελληνικού Στρατού με τον βαθμό του ταγματάρχη επ' αναδραγαθία που σκοτώθηκε στον Ελληνοϊταλικό Πόλεμο. 

## Βιογραφικά στοιχεία

Γεννήθηκε το 1906 στον οικισμό Δρούβα της Αρχαίας Ολυμπίας. Αδελφός του ήταν ο Γεώργιος Κονδύλης, αξιωματικός του στρατού και βουλευτής Ηλείας. Εισήχθη στην Στρατιωτική Στρατιωτική Σχολή Ευελπίδων το 1923, από την οποία αποφοίτησε το 1926 με τον βαθμό του ανθυπολοχαγού Πεζικού. Προήχθη στον βαθμό του υπολοχαγού το 1931 και σε αυτόν του λοχαγού το 1935. 

Υπηρέτησε στο 4ο Σύνταγμα Πεζικού (Αύγουστος 1926 έως Νοέμβριος 1928), στο εκπαιδευτικό προσωπικό της Σχολής Ευελπίδων (Ιανουάριος 1929 έως Νοέμβριος 1936) και στο Υπουργείο Στρατιωτικών (στη διεύθυνση Προσωπικού, τμήμα Στρατιωτικής Ιεραρχίας και Προαγωγών) από τον Δεκέμβριο του 1936 ως τις 28 Οκτωβρίου 1940. Με το ξέσπασμα του Ελληνοϊταλικού Πολέμου εντάχτηκε και πολέμησε με το 4ο Σύνταγμα Πεζικού στο αλβανικό μέτωπο. Ως λοχαγός ανέλαβε τη διοίκησιν τάγματος κατά τις επιχειρήσεις της Κλεισούρας στις 23 Δεκεμβρίου 1940.

Κατά τις επιχειρήσεις των υψωμάτων της Κλεισούρας, στις 23 Δεκεμβρίου, ο λόχος του το ύψωμα 1067, πραγματοποιώντας το πρώτο ρήγμα στην εχθρική τοποθεσία. Στις 26 Δεκεμβρίου ανέτρεψε εχθρική αντεπίθεση. Κατά την κατάληψη του υψώματος 897, στις 30 Δεκεμβρίου οδήγησε τον λόχο σε έφοδο.

Στις 9 Ιανουαρίου 1941, αφού τραυματίστηκε ο διοικητής του ΙΙΙ Τάγματος, ανέλαβε επί του πεδίου της μάχης τη διοίκησιν του Τάγματος και το πέτυχε, αν και ήταν αποδιοργανωμένο, να αποκόψει τα νώτα του εχθρού και κατέλαβε με τον δεύτερο λόχου, δύο άρματα μάχης και 50 αιχμαλώτους. Λόγω της διάκρισής του στα παραπάνω, στις 30 Ιανουαρίου 1941 προτάθηκε από τον διοικητή του 4ου Συντάγματος Πεζικού το μετάλλιο Αριστείας και η προαγωγή του σε ταγματάρχη.

Σκοτώθηκε στο ύψωμα Σεντέλι το μεσημέρι της 9ης Φεβρουαρίου 1941 από τα πυρά ενός ιταλικού αεροπλάνου! Μετά τον θάνατό του ο δήμος Αρχαίος Ολυμπίας έδωσε το όνομά του σε μια οδό της πόλης ενώ προτομή του υπάρχει σε πλατεία της πόλης.

## Παραπομπές


## Εξωτερικοί σύνδεσμοι
* Το Έπος του ’40 στα Αλβανικά Βουνά
* Κατάλογος πεσόντων στο Μέτωπο του Ελληνοϊταλικού Πολέμου 1940-1941

Κατηγορία:Έλληνες αξιωματικοί του Στρατού Ξηράς
Ερρίκος του Μοντεσκαλιόζο

Ο **(Ροδρίγο) Ερρίκος**, ισπαν. Rodrigo (πριν το 1144 - π. 1175 από τον Οίκο των Χιμένεθ ήταν κόμης τού Μοντεσκαλιόζο (1166) και μετά τού Πριγκιπάτου τού Σαλέρνο (1168).

## Βιογραφία
Ήταν γιος τού Γκαρθία Ραμίρεθ της Ναβάρρας και της πρώτης συζύγου του Μαργαρίτας τού Λ'Αίγκλ, όμως ο Γκαρθία δεν τον αναγνώρισε ως γνήσιο τέκνο του.

Η κύρια πηγή για τη ζωή τού Ερρίκου στην Αυλή της Σικελίας είναι ο χρονογράφος Χούγκο Φαλκάντους. Είναι υπερβολικά εχθρικός για τον Ερρίκο. Αναφέρει τη φήμη ότι εθεωρείτο νόθος γιος της Μαργαρίτας, καρπός μίας από τις σχέσεις πού είχε. Αυτό αντίκειται στις ενέργειες της αδελφής του Μαργαρίτας, που τού συμπεριφερόταν ως αμφιθαλή, με βασιλικό αίμα, αδελφό της. Πράγματι βαπτίστηκε Ροδρίγο, όπως ο Ροδρίγο Ντίαθ δε Βιβάρ (Ελ Σιντ), πάππος τού πατέρα του. Ο χρονογράφος τον περιγράφει ως κοντό και μελαχροινό: "ήταν δυσάρεστα μελαμψός, με λεπτά γένια. Ήταν παρορμητικός και αδέξιος· ενδιαφερόταν μόνο για τα ζάρια και τα τυχερά παιχνίδια. Επιθυμούσε να έχει συμπαίκτη και χρήματα για να χάνει".

Η αδελφή του Μαργαρίτα παντρεύτηκε τον Γουλιέλμο Α΄ των Ωτβίλ της Σικελίας. Το 1168 ο Ερρίκος περιεβλήθη το αξίωμα τού κόμη τού Πριγκιπάτου τού Σαλέρνο και έδωσε όρκο υποτέλειας για να το λάβει: σε έγγραφο ο Ερρίκος έχει τον τίτλο "με τη χάρη τού Θεού και του βασιλιά, κόμης τού Πριγκιπάτου και αδελφός της βασίλισσας Μαργαρίτας". Εμφανίζεται σε δύο ακόμη έγγραφα, το 1170 και το 1173. Το 1177 είχε αποβιώσει, όταν η χήρα του αναφέρεται ως επίτροπος τού γιου τους Ερρίκου Δ΄· έμεινε σχεδόν δύο δεκαετίες επίτροπος. Το 1179 ένα καταστατικό επίσης αναφέρεται στον σύζυγό της. Το 1195 ο Γουλιέλμος Δ΄ αναφέρεται για πρώτη φορά να ασκεί την εξουσία μόνος του.

## Οικογένεια
Γιος του ήταν ο:
* Ερρίκος Δ΄, κόμης τού Πριγκιπάτου τού Σαλέρνο.

## Πρόγονοι

## Πηγές
* E. Cuozzo. "Milites e testes nella contea normanna di Principato". Bullettino dell'Istituto storico italiano per il Medio Evo, LXXXVIII (1979), 161ff.
* J. Alio. Margaret, Queen of Sicily. New York, 2016.

Κατηγορία:Δυναστεία των Χιμένεθ
Ζέφη Δαράκη

Η **Ζέφη Δαράκη** (γεν. 1939) είναι Ελληνίδα ποιήτρια.

## Βιογραφικά στοιχεία
Γεννήθηκε το 1939 στην Αθήνα, και στα νεαρά της χρόνια εργάστηκε ως γραμματέας στην Οικιστική Σχολή Κ. Δοξιάδη και ως βιβλιοθηκάριος στη Δημοτική Βιβλιοθήκη της Αθήνας, με διακοπές λόγω της Χούντας των Συνταγματαρχών. Παράλληλα άρχισε να ασχολείται με τη λογοτεχνία και την ποίηση. Στις αρχές της δεκαετίας του 1960 άρχισε να δημοσιεύει τα ποιήματα της τόσο σε ελληνικά όσο και ευρωπαϊκά λογοτεχνικά περιοδικά, ενώ η πρώτη της ποιητική συλλογή, η οποία είχε τίτλο *Το τραγούδι των νέων καιρών*, εκδόθηκε το 1960. Πολλά ποιήματα της έχουν συμπεριληφθεί σε σχολικά εγχειρίδια, ενώ είναι μέλος της Εταιρείας Ελλήνων Λογοτεχνών.

## Εργογραφία
Στο έργο της αντιμετωπίζει και παρουσιάζει την πραγματικότητα με ρεαλιστική και φιλοσοφική άποψη, ενώ το 2015 βραβεύθηκε για το έργο της από την Ακαδημία Αθηνών και την Εταιρεία Συγγραφέων. Μερικά από τα σημαντικότερα έργα της είναι τα εξής:
**Το τραγούδι των νέων καιρών*, 1960
**Μεταπτώσεις*, 1967
**Διαβάσεις*, 1969
**Εμπλοκή*, 1971
**Ο κήπος με τα εγκαύματα*, 1973
**Έκλειψη. Το ημικύκλιο αίμα*, 1974
**Ο αρχάγελλος καθρέφτης*, 1976
**Ο άνεμος και τα ρολόγια*, 1977
**Ο λύκος του μεσονυκτίου*, 1978
**Τα αόριστα γεγονότα*, 1980
**Το μοναχικό φάντασμα της Λένας Όλεμ*, 1982
**Η κρεμασμένη*, 1984
**Μάρθα Σόλγκερ*, 1985 (πεζογράφημα)
**Το ιερό κενό*, 1988
**Η όνειρος*, 1990 (πεζογράφημα)
**Κοιμήθηκε η αχάριστη*, 1992
**Η θλίψη καίει τις σκιές μας*, 1995
**Ωσάν λέξεις*, 1998
**Το σώμα δίχως αντικλείδι*, 2000
**Το ακίνητο εν οδύνη*, 2002
**Ο απέναντι χρόνος*, 2006
**Τα ποιήματα*, 2008
**Σε ονομάζω θα πει σε χάνω*, 2008
**Ερήμωνε*, 2012
**Η σπηλιά με τα βεγγαλικά*, 2014
**Ο ύπνος είναι ρόδο*, 2016

## Παραπομπές


## Εξωτερικοί σύνδεσμοι
*Επίσημη ιστοσελίδα της Ζέφης  Δαράκη
*Ζέφη Δαράκη στον ''Πανδέκτη'', του Εθνικού Ιδρύματος Ερευνών
*Έργα της Ζέφης Δαράκη στο περιοδικό ''Νέα Εστία

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κόκκοι (διατροφή)

[μικρογραφία|Ξηροί σπόροι (στην πλειονότητα όσπρια) σε αγορά τροφίμων στην [Ινδία.]]
Ο **κόκκος** (αγγλικά: *grain*) αναφέρεται σε μικρό, σκληρό και ξηρό σπόρο, με ή χωρίς λέπυρο ή φλούδα, που συγκομίζεται από μία καλλιέργεια φυτών και προορίζεται για ανθρώπινη ή ζωική κατανάλωση. Τα δύο κύρια εμπορεύσιμα είδη ξηρών σπόρων είναι τα δημητριακά (αμυλούχοι σπόροι) και τα όσπρια (πρωτεϊνούχοι σπόροι).

Μετά τη συγκομιδή, οι ξηροί σπόροι είναι πιο ανθεκτικοί από άλλα είδη τροφής, όπως τα αμυλούχα φρούτα (μπανάνες, αρτόκαρπος) και οι κονδύλοι (γλυκοπατάτες, κασάβα). Λόγω ανθεκτικότητας προτιμώνται στη γεωργική βιομηχανία, όπου η συγκομιδή γίνεται με μηχανικά μέσα, η μεταφορά γίνεται σιδηροδρομικώς ή με πλοία, αποθηκεύονται για μεγάλο χρονικό διάστημα σε σιλό, και αλέθονται για αλεύρι ή πιέζονται για έλαια. Έτσι, μεγάλες παγκόσμιες αγορές τροφίμων διαθέτουν ελαιοκράμβη, καλαμπόκι, ρύζι,σόγια, σιτάρι και άλλα δημητριακά, αλλά όχι κονδύλους, λαχανικά, ή άλλες καλλιέργειες.

## Ταξινόμηση

### Δημητριακά
[μικρογραφία|Κόκκοι [Δημητριακά|σιτηρών από αριστερά προς τα δεξιά: σιτάρι, όλυρα, κριθάρι, βρώμη.]]
Όλες οι καλλιέργειες δημητριακών είναι μέλη της οικογένειας Ποοειδών ή Αγρωστωδών. Οι σπόροι τους περιέχουν σημαντική ποσότητα αμύλου, έναν υδατάνθρακα που παρέχει διατροφική ενέργεια.

#### Δημητριακά θερμής περιόδου

* αραβόσιτος (καλαμπόκι) 
* το κεχρί
* το σόργο

#### Δημητριακά ψυχρής περιόδου
[μικρογραφία|137x137εσ|[Κριθάρι]]
μικρογραφία|133x133εσ|Σίκαλη
μικρογραφία|100x100εσ|Κόκκοι ρυζιού

* το κριθάρι
* βρώμη
* ρύζι
* σίκαλη
* όλυρα
* σιτάρι
* άγριο ρύζι

### Ψευδοδημητριακά
[μικρογραφία|100x100εσ|[Φαγόπυρον το εδώδιμον|Φαγόπυρο]]
Αμυλώδεις κόκκοι από πλατύφυλλες οικογένειες δικοτυλήδονων φυτών:

* το φαγόπυρο 
* κία 
* κινόα 

### Όσπρια
[μικρογραφία|123x123εσ|[Φακή|Φακές]]
Τα όσπρια της (υπο)οικογένειας των Ψυχανθών έχουν μεγαλύτερη περιεκτικότητα σε πρωτεΐνη από τα άλλα φυτικά τρόφιμα, περίπου 20%, ενώ η σόγια έχει έως και 35%. Περιέχουν επίσης υδατάνθρακες και λιπαρά. Στην κατηγορία περιλαμβάνονται:

* ρεβίθια
* κοινά φασόλια
* ο αρακάς (μπιζέλια)
* φάβα
* φακές
* φασόλια γίγαντες
* λούπινα
* αραχίδα
* σόγια

### Ελαιόσποροι
Οι ελαιόσποροι καλλιεργούνται κυρίως για την εξαγωγή του λαδιού. Τα φυτικά έλαια παρέχουν διατροφική ενέργεια και μερικά απαραίτητα λιπαρά οξέα. Επίσης, χρησιμοποιούνται ως καύσιμα και λιπαντικά.

#### Οικογένεια Κραμβοειδών (Brassicaceae)
μικρογραφία|100x100εσ|Ελαιοκράμβη
* μαύρη μουστάρδα
* Ινδική μουστάρδα
* Ελαιοκράμβη (και κανόλα)
#### Oικογένεια Αστεροειδών (Asteraceae)
μικρογραφία|100x100εσ|Ηλιόσποροι
* Ηλιόσποροι
* Κνήκος

#### Άλλες οικογένειες
* Λιναρόσποροι (οικογένεια Λινοειδών)
* Σπόροι κάνναβης (οικογένεια Κανναβοειδών)
* Σπόροι παπαρούνας (οικογένεια Μηκωνοειδών)

## Αναφορές

Κατηγορία:Καλλιέργειες
Κατηγορία:Κάρυα και ελαιούχοι σπόροι
Κατηγορία:Συστατικά τροφίμων
Κατηγορία:Τρόφιμα πρώτης ανάγκης
Κατηγορία:Τύποι φαγητού
Μαχτζαμπίν Χαλέντ

Η **Μαχτζαμπίν Χαλέντ** (γεννημένη στις 16 Δεκεμβρίου 1966) είναι Μπανγκλαντεσιανή πολιτικός από το Μπανγκλαντεσιανό κόμμα Ομάδα Αουάμι. Είναι Μέλος του Κοινοβουλίου στο Τζατίγια Σανγκσάντ από την υποεπαρχία Ισλαμπούρ στην επαρχία Τζαμαλπούρ της διαιρέσεως Μίμενσινγκ. Είναι μέλος της Κοινοβουλευτικής Επιτροπής Εξωτερικών Υποθέσεων. Είναι η κόρη του Στρατηγού Χαλέντ Μοσαράφ.

## Παραπομπές


Κατηγορία:Πολιτικοί του Μπανγκλαντές
Άλβαρο ντε Αρίμπα

Ο **Άλβαρο ντε Αρίμπα** (γενν. 2 Ιουνίου 1994 στη Σαλαμάνκα) είναι Ισπανός δρομέας μεσαίων αποστάσεων. Συμμετέχει στο αγώνισμα των 800 μέτρων. Εκπροσώπησε τη χώρα του στους Ολυμπιακούς Αγώνες 2016, τερματίζοντας 20ός στους ημιτελικούς. Στο Ευρωπαϊκό Πρωτάθλημα Κλειστού Στίβου 2017 κατέκτησε το χάλκινο μετάλλιο στα 800 μέτρα, ενώ στους Μεσογειακούς Αγώνες 2018 κατέκτησε το χρυσό μετάλλιο στο ίδιο αγώνισμα.

## Παραπομπές


Κατηγορία:Ισπανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Ισπανοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου